то да бъде представено на Комисията.
 (40)
 В очакване на обединението на Кипър, член 1, параграф 1 от протокол No 10 от Акта за присъединяване от 2003 г. временно прекратява прилагането на достиженията на правото на ЕС в областите на Република Кипър, в които правителството на Република Кипър не упражнява ефективен контрол. В резултат на това правителството на Кипър не може да бъде привлечено под отговорност за последиците от липсата на надзор върху прилагането на правото на Съюза в тези области. Съгласно член 3 от посочения протокол нищо не изключва мерки за насърчаване на икономическото развитие на тези области. Тези мерки не следва да засегнат прилагането на достиженията на правото на ЕС по силата на условията, предвидени в Договора за присъединяване, в която и да е част на Република Кипър. Може да бъде създадена двуобщностна работна група във връзка с „Χαλλούμι“ (Halloumi)/„Hellim“, тъй като опитът показва, че подобни групи играят важна роля.
 (41)
 В този контекст и предвид факта, че природните и човешките фактори, свързани с производството на „Χαλλούμι“ (Halloumi)/„Hellim“ са обективно, традиционно и исторически общи за целия остров Кипър, следва целият остров Кипър да бъде включен при определянето на географския район на това сирене.
 (42)
 Съответно, за да се даде възможност регистрацията да обхване целия географски район на производство на това сирене, и като се има предвид изискването на член 46, параграф 2 от Регламент (ЕС) No 1151/2012, операторите, които желаят да се придържат към спецификацията на това сирене, следва да могат да го направят, без да срещат пречки пред участието, които биха се оказали дискриминационни или обективно неоснователни по друг начин. Следователно трябва да бъде установен ефективен и траен механизъм за контрол в съответствие с членове 35—40 от посочения регламент, който да гарантира спазването от страна на операторите на спецификацията на продукта в целия допустим географски район. Като се има предвид, че достиженията на правото на ЕС са временно прекратени в районите, където правителството на Република Кипър не упражнява ефективен контрол, следва да се установи извънредна временна и приложима договореност в очакване на обединението на Кипър, за да се гарантира, че могат да се осъществяват ефективни проверки на цялата територия на острова, тъй като липсата им би представлявала основание за заличаване в съответствие с член 54 от Регламент (ЕС) No 1151/2012.
 (43)
 В член 37, параграф 1, буква б) от Регламент (ЕС) No 1151/2012 се предвижда, че по отношение на защитените наименования за произход проверката на съответствието на продукта със спецификацията му преди неговото пускане на пазара може да се извършва от органи с делегирани правомощия, както е определено в член 3, параграф 5 от Регламент (ЕС) 2017/625. Органите с делегирани правомощия са отделни юридически лица, на които са делегирани някои задачи за официален контрол. В тази рамка и в съответствие с Общото споразумение, както и поради извънредната ситуация в областите от Република Кипър, където прилагането на достиженията на правото на ЕС е временно прекратено, е уместно международно акредитираният орган Bureau Veritas да бъде определен за орган, отговарящ за контролните задачи, предвидени в Регламент (ЕС) No 1151/2012 по